

**Šilalės rajono savivaldybės administracijOS**

**DIREKTORIUS**

Įsakymas

DĖL ŠILALĖS RAJONO PAJŪRIO SENIŪNIJOS PROJEKTŲ FINANSAVIMO IR LĖŠŲ SKYRIMO PROJEKTAMS ĮGYVENDINTI 2024 METAIS

2024 m. gegužės 7 d. Nr. DĮV-261

Šilalė

Vadovaudamasis Lietuvos Respublikos Vietos savivaldos įstatymo 34 straipsnio 6 dalies 1 punktu, atsižvelgdamas į Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2023 m. birželio 9 d. įsakymu Nr. DĮV-373 „Dėl Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2024 m. balandžio 23 d. posėdžio protokolą:

1. S k i r i u:
   1. Jomantų kaimo bendruomenės projektui „Bendruomenės patalpų remontas“ įgyvendinti 2024 m. II ketvirtyje (prekių pirkimo išlaidoms apmokėti) 268,75 (du šimtus šešiasdešimt aštuonis eurus, septyniasdešimt penkis centus) Eur;
   2. Visdžiaugų kaimo bendruomenės projektui „Susėskim po darbų“ įgyvendinti 2024 m. IV ketvirtyje (šventės išlaidoms apmokėti) 268,75 (du šimtus šešiasdešimt aštuonis eurus, septyniasdešimt penkis centus) Eur;
   3. Žvingių kaimo bendruomenės projektui „Bendruomenės 20-metis“ įgyvendinti 2024 m. II ketvirtyje (šventės išlaidoms apmokėti) 537,50 (penkis šimtus trisdešimt septynis eurus, penkiasdešimt centų) Eur.

2. P a v e d u Jomantų kaimo bendruomenės, Visdžiaugų kaimo bendruomenės ir Žvingių kaimo bendruomenės pirmininkams ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“ sutartį.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt, Pajūrio seniūnijos, Jomantų kaimo bendruomenės, Visdžiaugų kaimo bendruomenės ir Žvingių kaimo bendruomenės skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas